Må ikke forveksles med Pyxis (stjernebilde).
Attisk pyxis, ca. 470–460 f.Kr. Louvre L 55
**Pyxis** eller **pyx** (gresk: πυξίς; flertall *pyxides*) er en liten beholder.

Antikkens Hellas
----------------

Den er i utgangspunktet gresk vasetype fra antikken. Den vanligste formen er en rund boks med avtagbart lokk. Opprinnelig ble de hovedsakelig benyttet av kvinner for å oppbevare kosmetikk, smykker eller småting. Boksene som er bevart er i stor grad keramiske, men særlig i senere perioder kunne de også være framstilt i tre, metall, elfenbein eller andre materialer. Navnet er avledet fra korintiske bokser laget av treet *puksos*, på norsk buksbom (*Buxus sempervirens*).

Den særegne formen kan spores til urgeometrisk tid i Athen. Det hadde først to former, flatbunnet og spissbunnet. Sylindriske pyxides kunne laget i størrelser fra 45 og til 65 centimeter. Den spisse formen forsvant på 800-tallet f.Kr. mens den flate fortsatte å bli produsert inn i sengeometrisk tid. Fra 500-tallet f.Kr. hadde attiske pyxides ofte konkave vegger slik at de var lettere å gripe når de sto sammenstilt på en hylle. De begynte også å bli produsert større utgaver og ble proporsjonalt til størrelsen kortere og tykkere.

Pyxides ble oftest dekorert med bryllupsprosesjoner fra en ung pikes hus og til hennes nye ektemann.

### Katolsk liturgisk gjenstand

Pyx er et begrep for en særskilt liturgisk boks, vanligvis sylindrisk, men kunne ha ulik formgivning, fortsatt benyttet for å holde og transportere konsekrert innhold, en bruk som kom i gang fra svært tidlig av. Heri legges konsekrerte hostier, slik at nattverden kan medbringes av presten eller annen bemyndiget person for eksempel på sykebesøk til troende.

Bilder
------

* Pyxis fra Athen, 300-tallet f.Kr. med avbildning av en hånd, Nasjonalmuseet i Warszawa.Pyxis fra Athen, 300-tallet f.Kr. med avbildning av en hånd, Nasjonalmuseet i Warszawa.
* Bysantinsk, sirkulær pyxis, 400-tallet e.Kr. The Walters Art Museum.Bysantinsk, sirkulær pyxis, 400-tallet e.Kr. The Walters Art Museum.
* Pyxis av elfenbein fra Cordoba, Spania, 900-tallet e.Kr. Victoria and Albert Museum.Pyxis av elfenbein fra Cordoba, Spania, 900-tallet e.Kr. Victoria and Albert Museum.
* Pyxis framstilt av e«gyptisk blå». Importert til Italia fra nordlige Syria, produsert 750-700 f.Kr. Altes Museum.Pyxis framstilt av e«gyptisk blå». Importert til Italia fra nordlige Syria, produsert 750-700 f.Kr. Altes Museum.

Referanser
----------

1. ↑  Souyoudzoglou-Haywood, Christina (1999): *The Ionian Islands in the Bronze Age and Early Iron Age, 3000-800 BC*, Liverpool University Press, s. 76
2. ↑  Rotroff, Susan I. (1997): *Hellenistic Pottery: Athenian and Imported Wheelmade Table Ware and Related Material, Del 1*, ASCSA, s. 188
3. ↑  «Pyx», *Catholic Encyclopedia*

Eksterne lenker
---------------

* (en) Pyxides – kategori av bilder, video eller lyd på Commons Rediger på Wikidata

| * v
* d
* r
Greske vasetyper |
| --- |
| Alabastron **·** Amfora **·** Aryballos **·** Dinos **·** Hydria **·** Kantharos **·** Khous **·** Kotyle **·** Kratér **·** Kyathos **·** Kylix **·** Lagynos **·** Lebes **·** Lekanis **·** Lekyth **·** Mastos **·** Oinokhoe **·** Olpe **·** Pelike **·** Pithos **·** Psykter **·** Pyxis **·** Rhyton **·** Skyfos **·** Stamnos |


|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** SUDOC
 |